En mandlig bilist er onsdag eftermiddag kørt på Aalborg Universitetshospital, men er uden for livsfare. Det oplyser vagtchef ved Nordjyllands Politi Jess Falberg. Manden kørte af vejen i en soloulykke nær Sønder Onsild og endte i et krat tæt ved vejen. - Hvad der har forårsaget ulykken, ved vi ikke, siger Jess Falberg. Manden sad efterfølgende fast i sin bil, og beredskabet var nødt til at klippe ham fri, inden han kunne blive kørt med ambulancen. Uheldet skabte en lang kø af biler, fordi beredskabet spærrede vejen i en halv time. Landevejen er klokken 17 åbnet op igen, og køen er afviklet.
En mandlig bilist er kørt på sygehuset, efter han kørte af vejen på Viborg Landevej ved Sønder Onsild.